《暑夕谭西屏刘梦星见过》
清代·王权

世情喜贡谀，涂泽成风尚。颂德皆渊骞，褒才尽奭望。

笔舌争揄扬，赍鸩以相饷。遂令当世贤，功行两颓丧。

我谓虚誉加，惨于得奇谤。千里求友生，可依惟直谅。

勖哉同心人，规过勿谦让。恶盐湛洗铜，药石益腑脏。

阿世非吾能，自行意所向。

作者简介：王权，字心如，伏羌人。道光甲辰举人，官兴平知县。有《笠云山房诗集》。